EkBass/fiwiki-20250220-pages-articles huggingface dataset:
Astypálaia (kylä)

Astypálaia (; myös transl. Astypálea) eli Chóra (Χώρα) on Kreikan kylä, joka sijaitsee Astypálaian saarella. Se kuuluu hallinnollisesti Astypálaian kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 1 055 (vuonna 2011). Astypálaia on Astypálaian saaren pääkylä ja kunnan kuntakeskus. Astypálaian kylä sijaitsee saaren kaakkoispuoliskon itärannikolla luonnonsatamalahden pohjukassa. Se on rakennettu kukkulan rinteelle. Antiikin aikana kukkula toimi Astypalaian kaupunkivaltion akropoliina eli linnavuorena. Nykyisin kukkulan huipulla on venetsialaisaikainen linna, joka tunnetaan nimellä Querinin linna. Linnassa on kaksi kirkkoa. Kylän rakennuskanta koostuu perinteisistä kykladisista valkoisista taloista. Kylän nähtävyyksiin kuuluu myös Astypálaian arkeologinen museo. Astypálaian kylä on saaren pääsatama. Astypálaian lentoasema sijaitsee noin 12 kilometriä kylästä koilliseen. == Lähteet == Luokka:Astypálaia Luokka:Etelä-Egean saarten kylät
Fry (kylä)

Fry (; myös Fri) eli Kásos (Κάσος) on Kreikan kylä, joka sijaitsee Kásoksen saarella. Se kuuluu hallinnollisesti Kásoksen kuntaan, Kárpathos-Kásoksen alueyksikköön ja Etelä-Egean saarten alueeseen. Kylän väkiluku on 357 (vuonna 2011). Fry on Kásoksen saaren pääkylä ja Kásoksen kunnan kuntakeskus. Fry sijaitsee Kásoksen saaren pohjoisrannikolla. Se on saaren pääsatama. Kásoksen lentoasema sijaitsee rannikolla kylän länsipuolella. Aivan Fryn kaakkoispuolella sijaitsee Panagían kylä, lounaispuolella Agía Marínan kylä. Antiikin aikana kylän paikka toimi alun perin saaren poliksen eli kaupunkivaltion Kasoksen satamana ja myöhemmin ilmeisesti sen kaupunkikeskuksen paikkana. == Lähteet == Luokka:Etelä-Egean saarten kylät Luokka:Kásos
Íos (kylä)

Íos () eli Chóra (Χώρα) on Kreikan kylä, joka sijaitsee Íoksen saarella. Se kuuluu hallinnollisesti Íoksen kuntaan, Thíran alueyksikköön ja Etelä-Egean saarten alueeseen. Kylän väkiluku on 1 754 (vuonna 2011). Kylä on Íoksen saaren pääkylä ja Íoksen kunnan kuntakeskus. pienoiskuva|vasen|Íoksen kylää ja kirkko. Íoksen kylä sijaitsee Íoksen saaren länsirannikolla luonnonsatamalahden pohjukassa. Kylä on rakennuskannaltaan hyvin perinteinen ja edustaa kykladista tyyliä. Kylän korkein kohta on kukkula nimeltä Panagía Gkremiótissa. Antiikin aikana se toimi Ioksen kaupungin akropoliina. Nykyisen sen huipulla ovat venetsialaisaikaisen linnan rauniot. Kylän nähtävyyksiin kuuluu myös Íoksen arkeologinen museo. == Lähteet == Luokka:Etelä-Egean saarten kylät Luokka:Íos
Megálo Chorió (Agathonísi)

Megálo Chorió (; ) eli Agathonísi (Αγαθονήσι) on Kreikan kylä, joka sijaitsee Agathonísin saarella. Se kuuluu hallinnollisesti Agathonísin kuntaan, Kálymnoksen alueyksikköön ja Etelä-Egean saarten alueeseen. Kylän väkiluku on 168 (vuonna 2011). Megálo Chorió on Agathonísin saaren pääkylä ja kunnan kuntakeskus. == Lähteet == Luokka:Agathonísi Luokka:Etelä-Egean saarten kylät
Megálo Chorió (Tílos)

Megálo Chorió (; ) on Kreikan kylä, joka sijaitsee Tíloksen saarella. Se kuuluu hallinnollisesti Tíloksen kuntaan, Ródoksen alueyksikköön ja Etelä- Egean saarten alueeseen. Kylän väkiluku on 241 (vuonna 2011). Megálo Chorió on Tíloksen saaren pääkylä ja Tíloksen kunnan kuntakeskus. Megálo Chorió sijaitsee sisämaassa Tíloksen saaren pohjoisosissa noin seitsemän kilometriä saaren satamakylästä Livádiasta luoteeseen. Se on saaren toiseksi suurin asutus Livádian jälkeen. Megálo Chorió muodostaa myös laajemman kyläyhdyskunnan (Τοπική Κοινότητα Μεγάλου Χωρίου, Topikí Koinótita Megálou Choríou), johon kuuluvat varsinaisen Megálo Chorión kylän lisäksi kylät Ágios Antónios ja Éristos sekä Gáidaroksen saari. Koko yhdyskunnan väkiluku on 296. Antiikin aikana kylän paikalla sijaitsi saaren poliksen eli kaupunkivaltion Teloksen kaupunkikeskus. Nykyinen kylä on rakennettu sen akropoliin eli nykyisen Ágios Stéfanoksen kukkulan rinteille. Kukkulan laella ovat 1400-luvulla rakennetun johanniittain ritarikunnan linnan rauniot. == Lähteet == Luokka:Etelä-Egean saarten kylät Luokka:Tílos
Delfinen-luokka

Delfinen-luokka oli Tanskan laivaston neljän sukellusveneen muodostama alusluokka, jonka alukset valmistettiin 1954-1964 ja poistettiin palveluksesta vuoteen 1990 mennessä. == Alukset == Delfinen-luokkaGardiner, Robert s. 77 Nimi Telakka Kölinlasku Vesille Valmis Kohtalo KDM Delfinen Kööpenhaminan laivastontelakka 1. heinäkuuta 1954 4. toukokuuta 1956 16. syyskuuta 1958 poistettu palveluksesta 1983 alusluettelosta 11. syyskuuta 1984 KDM Spækhuggeren Kööpenhamina 1. joulukuuta 1954 20. helmikuuta 1957 27. kesäkuuta 1959 alusluettelosta 1989 KDM Tumleren Kööpenhamina 22. toukokuuta 1956 22. toukokuuta 1958 15. tammikuuta 1960 alusluettelosta elokuussa 1981 KDM Springeren Kööpenhamina 3. tammikuuta 1961 26. huhtikuuta 1963 22. lokakuuta 1964 alusluettelosta 1989 == Lähteet == * === Viitteet === *
Narhvalen-luokka

Narhvalen-luokka oli Tanskan laivaston kahden aluksen muodostama sukellusveneluokka, jonka alukset valmistettiin 1965-1970. == Alukset == Luokan alukset olivat Tanskassa lisenssillä valmistettuja saksalaisia tyypin 205 -veneitä, jotka oli muutettu Tanskan laivaston vaatimusten mukaisiksi. Myöhemmin alukset modernisoitiin 1993-1996 vastaamaan Norjasta hankittuja Kobben-luokan aluksia, jolloin ne varustettiin Atlas PSU-83 kaikuluotaimilla, uusilla elektronisen sodankäynnin järjestelmillä sekä uusin akustoin. Narhvalen-luokkaGardiner, Robert s. 78 Nimi Telakka Kölinlasku Vesille Valmis Kohtalo KDM Narhvalen Kööpenhaminan laivastontelakka 16. helmikuuta 1965 10. syyskuuta 1968 27. helmikuuta 1970 poistettu palveluksesta 16. lokakuuta 2003 romutettu KDM Nordkaperen Kööpenhaminan laivastontelakka 20. tammikuuta 1966 18. joulukuuta 1969 22. joulukuuta 1970 poistettu palveluksesta 2. helmikuuta 2004 romutettu == Lähteet == * === Viitteet === *
Mýkonos (kaupunki)

Mýkonos (; myös Míkonos) eli Chóra (Χώρα) on Kreikan kaupunki, joka sijaitsee Mýkonoksen saarella. Se kuuluu hallinnollisesti Mýkonoksen kuntaan, Mýkonoksen alueyksikköön ja Etelä-Egean saarten alueeseen. Kaupungin väkiluku on 3 783 (vuonna 2011). Mýkonoksen kaupunki on Mýkonoksen saaren pääkaupunki ja Mýkonoksen kunnan kuntakeskus. Mýkonoksen kaupunki sijaitsee Mýkonoksen saaren länsirannikolla luonnonsatamalahden ympärillä. Se on saaren suurin asutus ja pääsatama. Antiikin aikana kaupungin paikalla sijaitsi saaren poliksen eli kaupunkivaltion Mykonoksen kaupunkikeskus. Kaupungin nähtävyyksiin kuuluvat muun muassa tyypillistä kykladista arkkitehtuuria edustavat Panagía Paraportianín kirkko sekä vanhat tuulimyllyt. Kaupungin rannalla sijaitsee ”Pikku-Venetsiaksi” kutsuttu alue, jonka talot on rakennettu aivan kiinni mereen venetsialaiseen tapaan. Kukkulalla on venetsialaisaikainen linna. Kaupungin nähtävyyksiin kuuluvat myös muun muassa Mýkonoksen arkeologinen museo ja Egeanmeren merenkulkumuseo. Kaupungin uusi satama sijaitsee Toúrloksen kylässä noin 2,5 kilometriä kaupungista pohjoiseen. Mýkonoksen lentoasema sijaitsee aivan kaupungin kaakkoispuolella. Mýkonos muodostaa myös laajemman kaupunkiyhdyskunnan (Δημοτική Κοινότητα Μυκονίων, Dimotikí Koinótita Mykoníon), johon kuuluvat varsinaisen Mýkonoksen kaupungin sekä Toúrloksen kylän lisäksi kylät Ágios Ioánnis Diakóftis, Ágios Stéfanos, Fáros Armenistís, Klouvás, Ornós, Platýs Gialós, Plintrí ja Psarroú, sekä saaret Báos eli Ágios Geórgios, Delos (Dílos), Kávouras, Marmaronísi, Prasonísian saaret (Krommýdi, Práso ja Sfontíli) sekä Ríneia. Koko yhdyskunnan väkiluku on 8 397. == Lähteet == == Aiheesta muualla == *
Paroikiá

Paroikiá (; myös Parikiá) eli Páros (Πάρος) eli Chóra (Χώρα) on Kreikan kaupunki, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kaupungin väkiluku on 4 326 (vuonna 2011). Paroikiá on Pároksen saaren pääkaupunki ja Pároksen kunnan kuntakeskus. Paroikiá on Pároksen suurin asutus sekä kaupallinen ja kulttuurinen keskus ja pääsatama. == Maantiede == Paroikiá sijaitsee Pároksen saaren länsirannikolla luonnonsatamalahden rannalla. Paroikiá muodostaa myös laajemman Páros-nimisen kaupunkiyhdyskunnan (Δημοτική Κοινότητα Πάρου, Dimotikí Koinótita Párou), johon kuuluvat varsinaisen Paroikián kaupungin lisäksi kylät Ágios Charálampos, Chorioudáki, Élitas, Glysídia, Kakápetra, Kalámi, Kamáres, Kámpos, Koukoumavlés, Krotíri, Parásporos, Poúnta, Sarakíniko, Sotíres, Vouniá ja Voutákos, Moní Christoú Dásous -luostari sekä saari Ágios Spyrídonas. Koko yhdyskunnan väkiluku on 6 058. == Historia == === Antiikki === Paroikiá on rakennettu samalle paikalle kuin saaren antiikin aikaisen kaupunkivaltion eli poliksen keskus Paros, ja se on ollut asuttu viimeistään 1000-luvun eaa. alkupuolelta. Sen asuttajat olivat kreikkalaisen perinteen mukaan alun perin arkadialaisia ja myöhemmin joonialaisia. Kaupunki vaurastui erityisesti saaren tunnetun marmorin viennillä, ja perusti omia siirtokuntia muun muassa Thasokseen ja Parioniin. 400-luvun eaa. alussa Paros oli Persian vallan alla ja myöhemmin Ateenan alaisuudessa. Antiikin Paroksen akropoliina eli linnavuorena toimi nykyisen kaupungin vanhankaupungin kukkula, jolla sijaitsee keskiajalla venetsialaisvallan aikana rakennettu linna (Kástro). Kukkulalla sekä eri puolilla kaupunkia ja sen ympäristöä on lukuisia antiikin aikaisia jäänteitä. === Myöhempi historia === Kaupunki säilyi olemassa myöhäisantiikista bysanttilaiselle keskiajalle, joskin huomattavasti antiikin aikaista pienempänä. Antiikin aikaiselle linnavuorelle rakennettiin 1200-luvulla venetsialainen linna, johon käytettiin myös antiikin aikaisten temppeleiden ja rakennusten osia. == Nähtävyydet ja liikenne == Kaupungin vanha rakennusranta on perinteisiä kykladisia valkoisia taloja. Nähtävyyksiin kuuluvat Kástron raunioiden lisäksi Delionin eli Deloksen jumalten (tärkeimpinä Apollon ja Artemis) pyhäkön sekä Pythionin ja Asklepieionin rauniot, bysanttilaisaikainen Panagía Ekatontapylianín kirkko museoineen sekä Kástron Pyhän Konstantinuksen kirkko (Ágios Konstantínos). Kaupungissa toimii myös Pároksen arkeologinen museo. Paroikián satamasta on yhteys Pireukseen sekä lähisaarille, kuten Náxokseen. Pároksen lentoasema sijaitsee noin 10 kilometriä kaupungista etelälounaaseen. == Lähteet == == Aiheesta muualla == *
Pláka (Mílos)

Pláka () eli Mílos (Μήλος; myös Melos) on Kreikan kylä, joka sijaitsee Míloksen saarella. Se kuuluu hallinnollisesti Míloksen kuntaan, Míloksen alueyksikköön ja Etelä-Egean saarten alueeseen. Kylän väkiluku on 749 (vuonna 2011). Pláka on Míloksen saaren pääkylä ja Míloksen kunnan kuntakeskus. Pláka sijaitsee Míloksen saaren pohjoisosassa. Sieltä on matkaa Míloksen satamakylään Adámantakseen noin neljä kilometriä. Kylä syntyi 1800-luvulla aiemman pääkylän Chóran tuhouduttua. Plákassa toimii Míloksen arkeologinen museo. Míloksen lentoasema sijaitsee noin kahdeksan kilometriä kylästä kaakkoon. Pláka muodostaa myös laajemman kyläyhdyskunnan (Τοπική Κοινότητα Μήλου, Topikí Koinótita Mílou), johon kuuluvat varsinaisen Plákan kylän lisäksi kylät Aretí, Empoureiós, Fourkovoúni, Fyropótamos, Kípos, Provatás, Psathádika, Raláki Chálakos ja Xylokeratiá, sekä saaret Akráthi, Anánes, Antímilos ja Paximádi. Koko yhdyskunnan väkiluku on 819. == Lähteet == == Aiheesta muualla == Luokka:Etelä-Egean saarten kylät Luokka:Mílos
Yuezhit

Yuezhit () oli indoeurooppalainen nomadiryhmä, joka eli Keski-Kiinassa Han- dynastian alkaessa noin 200–100 eaa. Heitä kutsuttiin nimellä Da Yuezhi. Heidän vihollisiaan olivat Xiongnut, jotka kukistivat Yuezhin sotajoukot 202 eaa. Tämän johdosta Yuezhit pakenivat länteen. Xiongnut kukistivat Yuezhin armeijan myös 177 eaa., jolloin osa Yuezhi-heimosta joutui Xiongnu-valtakunnan alaisuuteen. Osa Yuezhi-heimosta muutti Xiongnujen uhan takia vielä kauemmaksi länteen ja samalla he itse hyökkäsivät skyyttejä (sakat) vastaan. He etenivät Baktriaan ja Sogdianaan saakka vallaten Kreikkalais-baktrialaisen kuningaskunnan. Tällöin he perustivat Kušana-valtakunnan. Myöhemmin myös Intialais-kreikkalainen kuningaskunta joutui Kušana-valtakunnan alaisuuteen. == Lähteet == == Aiheesta muualla == * http://fi.clearharmony.net/articles/a6756-Zhang-Qiang-Silkkitien- edellakavija.html Luokka:Kiinan historia Luokka:Keski-Aasian historia
Boisen osavaltionyliopisto

Boisen osavaltionyliopisto (Boise State University) on yksityinen yliopisto Boisessa, Idahon osavaltiossa Yhdysvalloissa. Yliopisto on perustettu vuonna 1932, ja vuonna 2014 siellä opiskeli yli 20 000 opiskelijaa, mikä tekee Boise Statesta Idahon suurimman yliopiston. Vuonna 2016 Boisen osavaltionyliopisto valittiin maailman 20 lupaavimman joukkoon konsultti­yritys Firetailin raportissa yliopistoista, jotka voivat nousta maailman eliittiin vuoteen 2030 mennessä. (Suomesta listalle pääsi Lappeen­rannan teknil­linen yli­opisto.)Maijala, Juho: Lappeenrannan teknillinen yliopisto rankattiin maailman 20 lupaavimman yliopiston joukkoon , Etelä-Saimaa 12.8.2016. Viitattu 10.10.2016. Boisen osavaltionyliopistoa edustavat NCAA:n alaisessa yliopistourheilussa Boise State Broncos -nimellä kulkevat joukkueet. Perinteisesti yliopistolla on ollut vahva edustus amerikkalaisessa jalkapallossa. ==Tunnettuja entisiä opiskelijoita== * Earl Boen, näyttelijä * Frank Church, poliitikko, senaattori 1957–1981 * Butch Otter, poliitikko, Idahon 32. kuvernööri * Tera Patrick, näyttelijä == Lähteet == ==Aiheesta muualla== Luokka:Idahon yliopistot ja korkeakoulut
Westport

Westport on usean paikan nimi: *Westport, Englanti *Westport, entinen kylä ja nykyään osa Malmesburya, Englanti *Westport, Irlanti *Westport, Kanadan Nova Scotia *Westport, Kanadan Ontario *Westport, Kanadan Newfoundland ja Labrador *Westport, Uusi Seelanti *Westport, Yhdysvaltojen Connecticut *Westport, Yhdysvaltojen Etelä-Dakota *Westport, Yhdysvaltojen Indiana *Westport, Yhdysvaltojen Massachusetts *Westport, Yhdysvaltojen Minnesota *Westport, Yhdysvaltojen New York *Westport, Yhdysvaltojen Oklahoma *Westport, Yhdysvaltojen Washington *Westport, Yhdysvaltojen Wisconsin
Washingtonin yliopisto

Washingtonin yliopisto (University of Washington) on julkinen yliopisto Seattlessa, Washingtonin osavaltiossa Yhdysvalloissa. Yliopisto on perustettu vuonna 1861, ja vuonna 2014 siellä opiskeli yli 45 000 opiskelijaa. Washingtonin yliopisto luetaan useimmiten kuuluvaksi Public Ivy -yliopistoihin. Yliopiston lääketieteellinen tiedekunta on yksi maailman maineikkaimmista. NCAA:n alaisessa yliopistourheilussa yliopistoa edustavat joukkueet nimellä Washington Huskies. ==Tunnettuja entisiä opiskelijoita== * Michael Anderson, NASA:n astronautti, menehtyi vuonna 2003 Columbian lennolla STS-107 * Michael Barratt, NASA:n astronautti ja lääkäri * Ted Bundy, sarjamurhaaja * Dyan Cannon, näyttelijä, kaksinkertainen Oscar-ehdokas * Dale Chihuly, lasitaiteilija * Chuck Close, taidemaalari ja valokuvaaja * Bonnie Dunbar, entinen astronautti ja viiden avaruussukkulalennon veteraani * Anna Faris, näyttelijä * Kenny G (oikealta nimeltään Kenneth Gorelick), saksofonisti * Steven Holl, arkkitehti, mm. Kiasman suunnittelija * Bruce Lee, taistelulajiekspertti ja näyttelijä * Ryan Lewis, musiikkituottaja, tunnettu työstään Macklemoren kanssa * Tim Lincecum, baseballpelaaja * Kyle MacLachlan, näyttelijä, kaksinkertainen Emmy-voittaja * Hope Solo, jalkapallomaalivahti, olympiavoittaja ja yksi maailman tunnetuimmista naisjalkapalloilijoista * Joe Sutter, lentokonevalmistaja Boeingin entinen pääsuunnittelija * Ivan A. Taslimson, arkkitehti * Dafydd Williams, kanadalainen CSA:n astronautti ja lääkäri * Minoru Yamasaki, arkkitehti, mm. World Trade Center -kaksoistornien suunnittelija ===Nobel-palkitut=== * Linda B. Buck, fysiologian ja biofysiologian tutkija, Nobelin lääketieteen palkinnon saaja 2004 * George H. Hitchings, farmakologi, Nobelin lääketieteen palkinnon saaja 1988 * Martin Rodbell, biokemisti, Nobelin lääketieteen palkinnon saaja 1994 * George Stigler, taloustieteilijä, Nobelin taloustieteen palkinnon saaja 1982 ===Pulitzer-palkitut=== * William Bolcom, säveltäjä ja pianisti, kaksinkertainen Grammy-voittaja sekä musiikin Pulitzer-palkinnon saaja 1988 * Timothy Egan, journalisti, kansallisten asioiden raportoinnin Pulitzer- palkinnon saaja 2001 * Edwin O. Guthman, journalisti, kansallisten asioiden raportoinnin Pulitzer-palkinnon saaja 1950 * David Horsey, pilapiirtäjä, kaksikertainen poliittisten pilapiirrosten Pulitzer-palkinnon saaja * Mike Luckovich, pilapiirtäjä, kaksikertainen poliittisten pilapiirrosten Pulitzer- palkinnon saaja * Peter Rinearson, journalisti ja kirjailija, erikoisartikkelin Pulitzer-palkinnon saaja 1984 * Marilynne Robinson, kirjailija, fiktion Pulitzer-palkinnon saaja 2005 * James Wright, runoilija, runouden Pulitzer-palkinnon saaja 1972 ==Aiheesta muualla== Luokka:Washingtonin yliopistot ja korkeakoulut Luokka:Seattle
Academia Sinica

Academia Sinica () on yksi Taiwanin johtavista akatemioista. Sen päämaja sijaitsee maan pääkaupunki Taipeissa. == Historia == Academia Sinica perustettiin Kiinan tasavallan aikana vuonna 1928 Nanjingin kaupungissa. Kansallismieliset siirtyivät Taiwaniin kommunistien ottaessa vallan Kiinan mannermaalla sisällissodan seurauksena vuonna 1949. Academia Sinica siirtyi heidän mukanaan ja aloitti toimintansa uudelleen Taipeissa. Akatemian toiminta kasvoi ensin hitaasti budjettivaikeuksien ja poliittisen epävakauden takia. Kasvu alkoi, kun akatemiaan investoitiin enemmän etenkin entisen rehtori Yuan T. Leen virkakaudella. Nykyisenä presidenttinä toimii James C. Liao. Hänet valittiin tehtävään vuonna 2016. == Toiminta == Hallinnollisesti Academia Sinica on Taiwanin presidentinkanslian alaisuudessa, mutta se on muuten pitkälti itsenäinen tutkimustyön tekemisessä. Akatemian viralliset tavoitteet ovat tehdä akateemista tutkimusta luonnontieteissä, humanistisissa tieteissä ja yhteiskuntatieteissä, sekä ohjeistaa ja tukea akateemisen tason nousua Taiwanissa. Academia Sinicaan kuuluu 269 akateemikkoa ja 2 054 opiskelijaa, joista noin puolet suorittaa tohtorintutkintoa. Akateemikko on puolestaan myönnetty arvonimi, joka ei edellytä varsinaisia yhteyksiä akatemiaan. Academia Sinica julkaisee joitakin tieteellisiä julkaisuja, kuten Zoological Studies ja Statistica Sinica. ==Lähteet== ==Aiheesta muualla== *Academia Sinican nettisivut Luokka:Tiedeakatemiat Luokka:Taiwanin koulutus
Apsidi (tähtitiede)

Apsidi on tähtitieteessä keskuskappaletta kiertävän taivaankappaleen kiertoradan piste, jossa etäisyys keskuskappaleesta on suurin tai pienin. Näitä pisteitä yhdistää apsidiviiva.Honkala 1999, s. 16 Peri-alkuiset apsidit tarkoittavat ratapistettä, jossa kiertolainen on lähimpänä kiertämäänsä kappaletta. Vastaavasi ap- tai apo-alkuiset apsidit ovat ratapisteitä, joissa kiertolainen on kauimpana kiertämästään kappaleesta. Etuliitteisiin liitetään apsidinimityksissä loppuosa, joka kuvaa kierrettävää kappaletta. *Aurinkoa kiertävillä kappaleilla aurinkoa lähin piste on periheli, ja kauimmainen apheli. *Muiden planeettakuntien tähdillä vastaavat termit ovat periastroni ja apastroni. *Maata kiertävillä satelliiteilla ja Kuulla radan Maata lähin piste on perigeum ja kauimmainen apogeum. *Kiertoratoja yleisesti käsitellessä kierrettävää kappaletta lähin piste on periapsis ja kauimmainen apoapsis. == Lähteet == * Honkala, Juho (toim.): Tähtitieteen sanakirja. Wsoy 1999. ISBN 951-0-23765-5 === Viitteet === Luokka:Taivaanmekaniikka
Valérie Grenier

Valérie Grenier (s. 30. lokakuuta 1996) on kanadalainen alppihiihtäjä, joka edustaa Mont Tremblantia. Alppihiihdon maailmancupissa Grenier kilpaili ensimmäisen kerran Lake Louisen supersuurpujottelussa joulukuussa 2014 sijoittuen 32:nneksi. Ensimmäiset maailmancupin pisteensä hän saavutti tammikuussa 2015 oltuaan 13:s Sankt Moritzin supersuurpujottelussa. Kymmenen parhaan joukkoon hän sijoittui ensimmäisen kerran joulukuussa 2018 oltuaan Lake Louisen supersuurpujottelussa viides. Kolmen parhaan joukkoon ja samalla ensimmäiseen voittoonsa hän laski tammikuussa 2023 Kranjska Goran suurpujottelussa. Hän oli samalla kaudella kolmas Soldeun suurpujottelussa. Grenier voitti Kranjska Goran suurpujottelun jälleen tammikuussa 2024; jälkimmäisen laskun radan oli suunnitellut hänen valmentajansa Pierre Miniotti. Tammikuussa 2024 hän saavutti Cortina d'Ampezzon ensimmäisessä syöksylaskussa jaetun kolmannen sijan yhdessä Christina Agerin ja Sofia Goggian kanssa. Grenier saavutti nuorten MM-kilpailuissa kultaa syöksylaskussa ja hopeaa supersuurpujottelussa 2016 sekä pronssia suurpujottelussa 2015. Vailin / Beaver Creekin MM-kilpailuissa 2015 Grenier sijoittui supersuurpujottelussa 19:nneksi. Sankt Moritzin MM-kilpailuissa 2017 hän oli alppiyhdistetyssä yhdestoista. Pyeongchangin olympialaisissa 2018 hän sijoittui yhdistetyssä kuudenneksi. Courchevelin / Méribelin MM-kilpailuissa 2023 hän saavutti pronssia joukkuekilpailussa ja oli alppiyhdistetyssä neljästoista. Saalbachin MM-kilpailuissa 2025 hän sijoittui suurpujottelussa 14:nneksi. == Maailmancupin osakilpailuissa kolmen parhaan joukossa == Päivämäärä Paikka Laji Sija 7\. tammikuuta 2023 Kranjska Gora Suurpujottelu 1. 19\. maaliskuuta 2023 Soldeu Suurpujottelu 3. 6\. tammikuuta 2024 Kranjska Gora Suurpujottelu 1. 26\. tammikuuta 2024 Cortina d'Ampezzo Syöksylasku 3. == Lähteet == Luokka:Kanadalaiset alppihiihtäjät Luokka:Vuonna 1996 syntyneet Luokka:Elävät henkilöt
Moskovan ePrix 2015

Moskovan ePrix 2015 eli 2015 Moscow ePrix oli Formula E -sarjan kauden 2014–2015 yhdeksäs osakilpailu. Kilpailu ajettiin 6. kesäkuuta Moskovan Kremlin alueella Moskovassa, Venäjällä. Kilpailun voitti Nelson Piquet Radalla kilpailtiin ensimmäistä ja toistaiseksi viimeistä kertaa, koska kisajärjestäjien kanssa ei päästy sopuun katujen sulkemisesta kilpailun ajaksi. == Aika-ajot == Jokainen kuljettaja oli arvottu yhteen neljästä aika- ajo ryhmästä. Jokaisella aika-ajo ryhmällä oli 10 minuuttia aikaa radalla ja tämän aikana heidän tarkoitus oli ajaa mahdollisimman nopea aika. Jean-Eric Vergne ajoi paalupaikalle. Sija Nro Kuljettaja Talli Aika Ero Lähtöruutu 1 27 Jean-Eric Vergne Andretti 1:09.429 1 2 99 Nelson Piquet NEXTEV TCR +0.020 2 3 11 Lucas di Grassi Audi Sport ABT +0.256 3 4 9 Sébastien Buemi E.dams-Renault +0.397 4 5 7 Jerome d'Ambrosio Dragon Racing +0.538 5 6 8 Nicolas Prost E.dams-Renault +0.614 6 7 66 Daniel Abt Audi Sport ABT +0.646 7 8 23 Nick Heidfeld Venturi GP +0.669 8 9 10 Jarno Trulli Trulli GP +0.716 9 10 30 Stephane Sarrazin Venturi GP +0.761 10 11 77 Salvador Durán Amlin Aguri +0.828 11 12 2 Sam Bird Virgin Racing +0.936 12 13 28 Justin Wilson Andretti +0.969 13 14 88 Antonio Garcia NEXTEV TCR +1.108 14 15 55 António Félix da Costa Amlin Aguri +1.188 15 16 21 Bruno Senna Mahindra Racing +1.259 16 17 5 Karun Chandhok Mahindra Racing +1.268 17 18 3 Jaime Alguersuari Virgin Racing +1.512 18 19 6 Loïc Duval Dragon Racing +1.712 19 20 18 Vitantonio Liuzzi Trulli GP +2.538 20 == Muuta == *Justin Wilsonin debyyttikilpailu Formula E -sarjassa Andretilla. *Antonio García teki paluun sarjaan China Racing -tallissa korvaten Charles Picin. == Sijoitukset kilpailun jälkeen == ;Kuljettajien pisteet Sijoitus Kuljettaja Pisteet 1 Nelson Piquet 128 2 Lucas di Grassi 111 3 Sébastien Buemi 105 4 Nicolas Prost 82 5 Jérôme d'Ambrosio 77 ;Valmistajien pisteet Sijoitus Valmistaja Pisteet 1 E.dams-Renault 187 2 Audi Sport ABT 143 3 NEXTEV TCR 132 4 Dragon Racing 116 5 Andretti 104 * Huom!: Vain viiden parhaan sijoitukset sisällytetty. ==Lähteet== Luokka:Moskovan ePrix Luokka:Osakilpailut Formula E -kaudella 2014–2015
Maria Therese Tviberg

Maria Therese Tviberg (s. 7. huhtikuuta 1994) on norjalainen alppihiihtäjä. Nuorten MM-kilpailuissa Tviberg saavutti hopeaa alppiyhdistetyssä 2013 ja syöksylaskussa 2015. Vailin / Beaver Creekin MM-kilpailuissa 2015 Tviberg sijoittui supersuurpujottelussa 25:nneksi ja syöksylaskussa 27:nneksi. Sankt Moritzin MM-kilpailuissa 2017 hän oli alppiyhdistetyssä 14:s sekä supersuurpujottelussa ja syöksylaskussa 25:s. Pekingin olympialaisissa 2022 hän saavutti joukkuekilpailussa pronssia ja sijoittui suurpujottelussa 12:nneksi. Courchevelin / Méribelin MM-kilpailuissa 2023 Tviberg voitti kultaa parisuurpujottelussa ja hopeaa joukkuekilpailussa. Alppihiihdon maailmancupissa Tviberg kilpaili ensimmäisen kerran Sankt Moritzn syöksylaskussa tammikuussa 2015 sijoittuen 16:nneksi. Kymmenen parhaan joukkoon hän sijoittui ensimmäisen kerran oltuaan kymmenes Crans-Montanan alppiyhdistetyssä helmikuussa 2017. Parhaimmillaan hän on sijoittunut viidenneksi Söldenin suurpujottelussa lokakuussa 2021. == Lähteet == Luokka:Norjalaiset alppihiihtäjät Luokka:Norjalaiset olympiamitalistit Luokka:Vuonna 1994 syntyneet Luokka:Elävät henkilöt
Leona Popović

Leona Popović (s. 13. marraskuuta 1997) on kroatialainen alppihiihtäjä, joka edustaa SK Rijekaa. Hän on yltänyt maailmancupin pujottelussa kahdesti toiseksi. Euroopan nuorten olympiafestivaaleilla tammikuussa 2015 Popović saavutti kultaa pujottelussa. Vailin / Beaver Creekin MM-kilpailuissa 2015 Popović sijoittui pujottelussa 27:nneksi, supersuurpujottelussa 30:nneksi, syöksylaskussa 36:nneksi ja suurpujottelussa 37:nneksi. St. Moritzin MM- kilpailuissa 2017 hän oli joukkuekilpailussa yhdeksäs. Pyeongchangin olympialaisissa 2018 hänen suurpujottelusuorituksensa päättyi keskeytykseen ensimmäisellä kierroksella. Cortina d'Ampezzon MM-kilpailuissa 2021 hän oli pujottelussa 21:s ja suurpujottelussa 25:s. Pekingin olympialaisissa 2022 hän sijoittui pujottelussa 23:nneksi ja 2023 Courchevelin / Méribelin MM- kilpailuissa 17:nneksi. Alppihiihdon maailmancupissa Popović kilpaili ensimmäisen kerran Zagrebin pujottelussa tammikuussa 2015. Ensimmäiset maailmancupin pisteensä hän saavutti helmikuussa 2017 oltuaan Crans Montanan alppiyhdistetyssä 18:s. Kymmenen parhaan joukkoon hän sijoittui ensimmäisen kerran oltuaan seitsemäs Zagrebin pujottelussa tammikuussa 2022. Ensimmäisen palkintosijansa hän saavutti oltuaan toinen Soldeun pujottelussa maaliskuussa 2023. Marraskuussa 2023 hän sijoittui Levin jälkimmäisessä pujottelussa toiseksi. == Lähteet == Luokka:Kroatialaiset alppihiihtäjät Luokka:Vuonna 1997 syntyneet Luokka:Elävät henkilöt
Queen (elokuva)

Queen on vuonna 2014 ensi-iltansa saanut intialainen hindinkielinen draamakomediaelokuva, jonka on ohjannut Vishal Bhardwaj ja tuottanut Anurag Kashyap ja Vikramaditya Motwane. Pääroolia näyttelee Kangana Ranaut ja sivurooleja näyttelevät Rajkummar Rao ja Lisa Haydon. Elokuvassa epävarma delhiläistyttö Rani lähtee yksin häämatkalleen Pariisiin ja Amsterdamiin sulhasensa peruttua häät. Queen sai ensi-iltansa 7. maaliskuuta 2014, ja keräsi ylistystä kriitikoilta erityisesti Ranautin roolisuorituksen vuoksi. Se oli myös kaupallinen menestys. Elokuva voitti kuusi Filmfare Awards -palkintoa, muun muassa parhaasta elokuvasta, ohjauksesta ja naispääosasta. == Näyttelijät == == Soundtrack == == Lähteet == == Aiheesta muualla == * Virallinen sivusto * * Luokka:Vuoden 2014 intialaiset elokuvat Luokka:Intialaiset draamakomediaelokuvat Luokka:Hindinkieliset elokuvat
Fysiikka ja tao

Fysiikka ja tao: tutkimus nykyajan fysiikan ja itämaisen mystiikan yhteneväisyyksistä on fyysikko Fritjof Capran kirjoittama ja Shambhala Publicationsin (Berkeley, California) vuonna 1975 julkaisema kirja. Kirja oli myyntilistojen kärjessä Yhdysvalloissa ja se on julkaistu 23 kielelle 43 painoksena. Neljäs painos julkaistiin englanniksi vuonna 2000. ==Tausta== Seuraava yhteenveto kirjasta Fysiikka ja tao havainnollistaa Capran motivaatiota kirjansa kirjoittamiseksi. Ensimmäisen painoksen esipuheen mukaan Capra käy kamppailua teoreettisen fysiikan ja itämaisen mystiikan yhteen­sopivuudesta. Capra sai aluksi apua omalle polulleen niin kutsutuilta psykedeeleiltä. Ensimmäinen psykedeelinen kokemuksensa oli "niin vaikuttava, että puhkesin kyyneleisiin, samanaikaisesti, kuten Castaneda, vuodatin ajatukseni paperille". (p. 12, 4th ed.) Myöhemmin Capra käsi keskustelun ideoistaan Werner Heisenbergin kanssa 1972, kuten hän mainitsee seuraavassa haastatteluotteessa: Näiden vaikutteiden johdosta Bohr otti Yin-yang-symbolin osaksi perheensä vaakunaa, kun hänet lyötiin ritariksi vuonna 1947. Fysiikka ja tao -kirjan jälkeen Capra kirjoitti samaa aihepiiriä koskettavia kirjoja kuten The Hidden Connection, The Turning Point ja The Web of Life , joissa Capra laajensi argumenttia, kuinka Itämainen mystiikka ja nykypäivän tieteelliset löydökset ovat yhteydessä toisiinsa ja kuinka itämainen mystiikka saattaa myös omata vastaukset eräisiin nykypäivän suurimpiin tieteellisiin haasteisiin. Kirjaa edelsi R. G. H. Siun essee The Tao of Science: an Essay on Western Knowledge and Eastern Wisdom, jonka MIT Press julkaisi ensin vuonna 1957 ja myöhemmin 1964. == Painokset == *The Tao of Physics, Fritjof Capra, Shambhala Publications, 1. painos 1975 *Shambhala, 2. painos 1983: ISBN 0-394-71612-4 Bantam reprint 1985: ISBN 0-553-26379-X *Shambhala, 3. painos 1991: ISBN 0-87773-594-8 *Shambhala, 4.painos 2000: ISBN 1-57062-519-0 *Audio Renaissance, 1990 äänikasettinauha: ISBN 1-55927-089-6 *Audio Renaissance, 2004 levy, lyhennetty: ISBN 1-55927-999-0 ==Katso myös== * Kvanttimystiikka * Tao == Lähteet == * * * === Viitteet === Luokka:Kirjat fysiikasta Luokka:New age -kirjallisuus
Paavo Tyrväinen

Paavo Veikko Olavi Tyrväinen (s. 23. tammikuuta 1952 Hankasalmi) on suomalainen yhteiskuntatieteiden maisteri, joka toimi usean eri kunnan johtajana sekä Paimion ja Kurikan kaupunginjohtajana. Paavo Tyrväinen syntyi maanviljelijä Eino Tyrväisen ja emäntä Aili Koivumäen perheeseen. Tyrväinen valmistui merkantiksi 1970, tuli ylioppilaaksi 1981 ja suoritti yhteiskuntatieteiden maisterin tutkinnon Jyväskylän yliopistossa 1988. Hän toimi verohallinnon palveluksessa 1971–1988 ja kunnanjohtajana Kestilässä 1988–1990, Sonkajärvellä 1990–1996, Liperissä 1996–2002 ja Luumäellä 2004–2008. Paimion kaupunginjohtaja Tyrväinen oli 2002–2004, Kurikan kaupunginjohtajaksi hän tuli vuonna 2009. Kurikan kaupunginvaltuuston valitessa kaupunginjohtajan vuonna 2008 hän sai 22 ääntä 43:sta.http://www.ilkka.fi/uutiset/maakunta/kurikka-saa-johtajakseen- tyrvaisen-luumaelta-1.547499 Vuonna 2014 Tyrväinen valittiin Suomen kuntajohtajat ry:n hallituksen puheenjohtajaksi.http://www.ilkka.fi/uutiset/maakunta/paavo-tyrvainen- kuntajohtajien-puheenjohtajaksi-1.1674714 Tyrväisen piti jäädä eläkkeelle maaliskuussa 2015, mutta hänen sopimustaan jatkettiin vuoden 2015 loppuun. Tyrväisen seuraajaksi valittiin Anna-Kaisa Pusa.Kurikan kaupunginjohtajan valinta lähti oikeuskäsittelyyn. Yle, 5.9.2015. (Viitattu 21.4.2018) == Lähteet == Luokka:Kurikan kunnan-, kauppalan- ja kaupunginjohtajat Luokka:Paimion kunnan- ja kaupunginjohtajat Luokka:Luumäen kunnanjohtajat Luokka:Vuonna 1952 syntyneet Luokka:Elävät henkilöt
Voitto tai Valhalla

Voitto vai Valhalla on suomalaisen black metal -yhtye Goatmoonin viides studioalbumi. Se julkaistiin 7. syyskuuta 2014 levymerkillä Werewolf Records. == Kappaleet == # # # # # # # # # # == Kokoonpano == * BlackGoat – akustinen kitara, laulu * Stormheit – bassokitara == Aiheesta muualla == * * Luokka:Vuoden 2014 albumit Luokka:Goatmoonin albumit
Lappisenjärvi

Lappisenjärvi on järvi Kauhavan Kortesjärvellä Lappajärven kunnan rajalla. Sen rantaviivan pituus on 3,9 km ja pinta-ala 77,1 hehtaaria. Siihen on istutettu kuhaa, siikaa sekä planktonsiikaa.Lappisenjärvi kalapaikka.net == Lähteet == Luokka:Purmonjoen vesistö Luokka:Kauhavan järvet Luokka:Kortesjärvi
Doug Ducey

Douglas A. ”Doug” Ducey (s. 9. huhtikuuta 1964) on yhdysvaltalainen poliitikko, joka on toiminut Arizonan kuvernöörinä 5. tammikuuta 2015 alkaen. Hän kuuluu republikaaniseen puolueeseen. Ennen kuvernöörinä toimimistaan Ducey toimi Arizonan osavaltion rahastonhoitajana 3. tammikuuta 2011 – 5. tammikuuta 2015. Ennen poliittista uraansa hän on toiminut muun muassa Cold Stone Creamery -jäätelöbaariketjun toimitusjohtajana. == Lähteet == Luokka:Arizonan kuvernöörit Luokka:Yhdysvaltalaiset republikaanipoliitikot Luokka:Vuonna 1964 syntyneet Luokka:Elävät henkilöt
Jemenin maakunnat

Jemenin maakunnat ( , muḥāfaẓa) ovat Jemenin ylin alueellinen hallintoyksikkö. Maa jakautuu 22 maakuntaan, jotka jakautuvat edelleen 333 piirikuntaan. Piirikunnat jakautuvat vielä 2 210 paikallishallinnon yksikköön nimeltään uzla. ==Luettelo maakunnista== # Maakunta Pinta-ala (km²) Asukasluku (2012) Pääkaupunki Piirikuntia 1\. Saada Saada 2\. Al Jawf Al-Jawf 3\. Hadramaut Al-Mukalla 4\. Mahra Al-Ghaida 5\. Hajjah Hajjah 6\. Amran Amran 7\. Al Mahwit Al-Mahwit 8\. Amanat al Asima Sanaa 9\. Sanaa Sanaa 10\. Marib Marib 11\. Hodeida Hodeida 12\. Raima Raima 13\. Dhamar Dhamar 14\. Ibb Ibb 15\. Al Dali Al-Dali 16\. Al Bayda Al-Bayda 17\. Šabwa Ataq 18\. Taizz Taizz 19\. Lahij Lahij 20\. Abyan Zinjibar 21\. Aden Aden 22\. Sokotra Hadibo ==Historia== Jemenin maakunnat ovat perua Pohjois-Jemenin ja Etelä-Jemenin ajoilta. Pohjois-Jemenin arabitasavalta perustettiin vuonna 1963, jolloin maa jaettiin seitsemään maakuntaan, jotka olivat Hodeida, Hajjah, Ibb, Rida, Saada, Sanaa ja Taizz. Etelä-Jemenin demokraattinen tasavalta itsenäistyi vuonna 1967, jolloin maahan perustettiin maakunnat Aden, Lahij, Abyan, Šabwa, Hadramaut, Mahra ja Thamud. ===Aikajana=== *1973: Pohjois-Jemenin Ridan maakunta jaettiin Dhamariksi ja Al Baydaksi. *1980: Etelä-Jemenin Thamudin maakunta yhdistettiin Hadramautiin. *1984: Pohjois-Jemeniin perustettiin Al Jawf, Al Mahwit ja Marib. *1994: Sanaan kaupunki erotettiin Sanaan maakunnasta ja siitä muodostettiin Amanat al Asiman maakunta. *1998: Amran muodostettiin osista Al Mahwitia, Hajjahia ja Sanaata. *1998: Al Dali muodostettiin osista Ibbiä, Lahijia ja Taizzia. *2000: Sokotran saaristo siirrettiin Adenin maakunnasta osaksi Hadramautia. *2004: Raiman maakunta erotettiin Sanaan maakunnasta *2013: Sokotran maakunta erotettiin Hadramautista. ==Lähteet== *
Hittin’ the Note

Hittin' the Note on yhdysvaltalaisen rockyhtye The Allman Brothers Bandin levy vuodelta 2003. == Kappaleet == # # # # # # # # # # # == Kokoonpano == * Gregg Allman – Hammond B-3 urut, piano, klavinetti, laulu * Butch Trucks – rummut * Jai Johanny Johanson – rummut * Warren Haynes – soolokitara, akustinen kitara, slide-, akustinen slide guitars (vasen kanava), laulu, taustalaulu * Marc Quiñones – congat, lyömäsoittimet * Oteil Burbridge – basso * Derek Trucks – soolokitara, slide-, akustinen slide guitars (oikea kanava) == Arviot == * Allmusic: Allmusic review == Lähteet == Luokka:The Allman Brothers Bandin albumit Luokka:Vuoden 2003 albumit
Peakin’ at the Beacon

Peakin' at the Beacon on yhdysvaltalaisen rockyhtye The Allman Brothers Bandin livelevy vuodelta 2000. == Kappaleet == # # # # # # # # # # == Kokoonpano == * Gregg Allman – urut, piano, akustinen kitara, laulu * Dickey Betts – kitara, laulu * Derek Trucks – kitara * Oteil Burbridge – basso * Butch Trucks – rummut, lyömäsoittimet * Jaimoe – rummut, lyömäsoittimet * Marc Quiñones – congat, lyömäsoittimet, laulu == Arviot == * Allmusic: Allmusic review == Lähteet == Luokka:The Allman Brothers Bandin albumit Luokka:Vuoden 2000 konserttitallenteet
KNM Kinn (S316)

KNM Kinn (runkonumero S316) oli Norjan laivaston Kobben-luokan sukellusvene. == Valmistus == Alus tilattiin Thyssen Nordseewerkeltä Emdenistä, missä köli laskettiin 1960. Se laskettiin vesille 30. marraskuuta 1963 ja valmistui 8. huhtikuuta 1964.Gardiner, Robert s. 292 == Palvelus == Alus poistettiin palveluksesta 1982 ja upotettiin 1990 Bjørnafjordiin. == Lähteet == * === Viitteet === Luokka:Norjan laivaston Kobben-luokan sukellusveneet
Teheranin yliopisto

Teheranin yliopisto () on Iranin pääkaupunki Teheranissa toimiva yliopisto. Yliopiston historia ulottuu yli kahden tuhannen vuoden taakse, alkujaan erityisesti uskonnollisen koulutuksen seminaareihin. Uskonnon ohella opetettiin matematiikkaa, tähtitiedettä, lääketiedettä, kirjallisuutta, biologiaa, fysiikkaa ja kemiaa. Yliopiston uudenaikainen vaihe katsotaan alkaneeksi vuodesta 1934. Teheranin yliopistolla on kahdeksan eri kampusaluetta. Yliopistolla on 133 ainelaitosta, 55 tutkimuskeskusta, 550 laboratoriota. Se julkaisee 80 tieteellistä lehteä. Yliopistossa on runsas 15 000 alemman korkeakoulututkinnon, runsas 27 000 maisteritason ja runsas 7 000 tohtoritason opiskelijaa. Opetushenkilökuntaan kuuluu 2 150 henkeä, joista professoreita on noin 380 ja apulaisprofessoreja 550 (associate prof). Hallinnolliseen henkilökuntaan kuuluu 4 700 henkeä, joista runsas puolet on määräaikaisia tai hankepohjaisia. Yliopisto on pärjännyt iranilaisyliopistoista parhaiten useimmissa yliopistorankingeista. Shanghain yliopistorankingissa (2014) Teheranin yliopisto sijoittui sijoille 301–400. Brittiläisen maailmanlaajuisen yliopistovertailun QS World University Rankings 2014 versio sisällytti yliopiston sijaluvuille 651–700. Espanjalainen Webometrics luokitteli yliopiston elokuussa 2014 kansallisesti sijaluvulle 1 ja maailmanlaajuisesti sijalle 398. Leidenin yliopiston listuksessa sija oli 566. Yliopisto jouduttiin sulkemaan väliaikaisesti 2. toukokuuta 1950, kun noin 4 000 opiskelijaa oli mennyt lakkoon. Opiskelijat halusivat lakon avulla varmistaa opiskelumahdollisuutensa. Kuva:UT Literature snow.jpg| Teheranin yliopiston kirjallisuuden, filosofian ja kasvatustieteen tiedekunnan tiloja. Kuva:UT honarhaye ziba.jpg| Kuvataiteen ja arkkitehtuurin tiedekunnan rakennus. Kuva:Fanni2.jpg|Insinööritieteiden tiedekuntaa. Kuva:UTEH Econ6.jpg|Kauppatieteiden tiedekuntaa. Kuva:UTEH Library.jpg|Yliopiston kirjastoa. Kuva:University of Tehran Stadium.JPG| Yliopiston urheilukenttiä. Tunnettuja Teheranin yliopistossa opiskelleita ovat muun muassa: * Mohammad Khatami, Iranin presidentti 1997–2005 * Shirin Ebadi, Nobelin rauhan palkinnon voittaja (2003) * Mehdi Bazargan, Iranin väliaikaishallinnon pääministeri 4.2.–6.11.1979 * Jamshid Amouzegar, Iranin pääministeri 7.8.1977–27.8.1978 * Mohammed Mossadeq, Iranin pääministeri 1951–1953 * Younan Nowzaradan, iranilaissyntyinen amerikkalainen lihavuuslääkäri ==Lähteet== == Aiheesta muualla== Luokka:Iranin yliopistot ja korkeakoulut Luokka:Teheran Luokka:Teheranin rakennukset ja rakennelmat
Where It All Begins

Where It All Begins on yhdysvaltalaisen rockyhtye The Allman Brothers Bandin levy vuodelta 1994. == Kappaleet == # # # # # # # # # # == Kokoonpano == * Gregg Allman – urut, laulu * Dickey Betts – soolokitara, laulu * Warren Haynes – soolokitara, laulu * Allen Woody – basso * Jaimoe – rummut, lyömäsoittimet * Butch Trucks – rummut * Marc Quinones – lyömäsoittimet == Arviot == * Allmusic: Allmusic review == Aiheesta muualla == * Where It All Begins discogs.com -sivustolla == Lähteet == Luokka:The Allman Brothers Bandin albumit Luokka:Vuoden 1994 albumit
Shades of Two Worlds

Shades of Two Worlds on yhdysvaltalaisen rockyhtye The Allman Brothers Bandin levy vuodelta 1991. == Kappaleet == # # # # # # # # == Kokoonpano == * Gregg Allman – urut, laulu * Dickey Betts – soolokitara, laulu, taustalaulu * Warren Haynes – soolokitara, taustalaulu * Allen Woody – basso * Jaimoe – rummut, lyömäsoittimet * Butch Trucks – rummut * Marc Quiñones – lyömäsoittimet == Arviot == * Allmusic: Allmusic review == Lähteet == Luokka:The Allman Brothers Bandin albumit Luokka:Vuoden 1991 albumit
Tampereen Eteläinen seurakunta

Tampereen Eteläinen seurakunta on yksi Tampereen seurakunnista. Seurakunta on perustettu vuonna 2014 ja siinä oli vuoden 2021 lopulla 35 597 jäsentä. Eteläisen seurakunnan alueella on kolme kirkkoa: Hervannan kirkko, Härmälän kirkko ja Viinikan kirkko, joista Hervannan kirkko on pääkirkko. Kirkkoherrana toimii Kaija Karvala. Tampereen Eteläinen seurakunta kuuluu Tampereen evankelis-luterilaiseen seurakuntayhtymään ja Tampereen tuomiorovastikuntaan. == Historiaa == Tampereen Eteläinen seurakunta perustettiin 7. tammikuuta 2014, kun Hervannan seurakunta, Härmälän seurakunta ja Viinikan seurakunta lakkautettiin ja niiden muodostamalle alueelle muodostettiin uusi Tampereen Eteläinen seurakunta. == Kirkot == === Hervannan kirkko === Hervannan kirkko sijaitsee keskeisellä paikalla nk. Hervannan keskusakselissa. Alue on arkkitehtien Reima ja Raili Pietilän suunnittelema. Julkisivussa on käytetty punatiiltä ja kaarevia muotoja. Vierekkäin sijaitsevat Hervannan vapaa- aikakeskus, toimintakeskus, liikekeskus ja kirkko muodostavat yhtenäisen kokonaisuuden. Hervannan seurakunta perustettiin vuonna 1980.. Hervannan kirkko rakennettiin vuonna 1979. Hervannassa on toteutettu kansallisestikin merkittäviä ja ennakkoluulottomia pioneerihankkeita 1980-luvulla kaupungin ja seurakunnan toimintana. Nuorille oli tarjolla seurakunnan ylläpitämä ennaltaehkäisevä Poikkeustila-kokeilu. Kirkkosalin takaosassa oli nuorisotilaksi nuorten omaan makuun sisustettu huone. Poikkeustila-niminen paikka avattiin 80-luvulla ennakkoluulottamasti kirkkoon punk-rock-kauden kukoistaessa. === Härmälän kirkko === Härmälän kirkko rakennettiin vuonna 1953 omakotitaloalueen keskelle lähelle vanhaa lentokenttää. Alun perin se toimi seurakunnan pääkirkkona. Kirkko rakennettiin vuonna 1949 pappila- ja seurakuntataloksi, vasta vuonna 1972 tehtiin kirkkosali. Rakennuksen ovat suunnitelleet Elma ja Erik Lindroos. === Viinikan kirkko === Viinikan kirkko sijaitsee Tampereella Viinikan kaupunginosassa. Kirkolla on korkea 50-metrinen torni. Kirkon on suunnitellut Yrjö Waskinen ja se vihittiin käyttöön vuonna 1932. Kirkko on suojelukohde. == Kirkkoherrat == * 2014–2020: kirkkoherra Jussi Mäkinen * 2020–2022: kirkkoherra Jari Kuusi * 2022–2023: vs. kirkkoherra Ari Rantavaara * 2023– kirkkoherra Kaija Karvala == Katso myös == * Uskonto Tampereella * Tampereen seurakuntayhtymä * Uusi Verso * Hervannan Katukappeli == Lähteet == == Aiheesta muualla == * Eteläisen seurakunnan verkkosivut Luokka:Tampereen evankelis-luterilaiset seurakunnat Luokka:Hervanta
Kabulin yliopisto

Kabulin yliopisto (, ) on Afganistanin pääkaupungissa Kabulissa toimiva yliopisto. Yliopisto on perustettu vuonna 1930. Se on isoin ja vanhin Afganistanissa toimiva korkeakoulu. Yliopistossa on 15 tiedekuntaa. Vuonna 2020 yliopistossa tapahtui aseellinen välikohtaus, jonka seurauksena 19 ihmistä kuoli ja 22 haavoittui. Terrorijärjestö Isis ilmoitti tehneensä iskun. ==Lähteet== == Aiheesta muualla == * Viralliset kotisivut Luokka:Afganistan Luokka:Korkeakoulut Luokka:Kabulin rakennukset ja rakennelmat
Seven Turns

Seven Turns on yhdysvaltalaisen rockyhtye The Allman Brothers Bandin levy vuodelta 1990. Helsingin Sanomien Harri Uusitorppa piti kymmenen vuoden tauon jälkeen tehtyä studioalbumia vanhana ja väsyneenä southern rockin lämmittelynä, joka ei oikein onnistu perustelemaan yhtyeen paluuta. Sen sijaan esimerkiksi Allmusic antaa albumille neljä ja puoli tähteä viidestä. == Kappaleet == # # # # # # # # # == Kokoonpano == * Gregg Allman – urut, laulu * Dickey Betts – soolokitara, laulu * Warren Haynes – soolokitara, taustalaulu, laulu (raita 5) * Allen Woody – basso, taustalaulu * Jaimoe – rummut * Butch Trucks – rummut, lyömäsoittimet, patarummut * Johnny Neel – piano kosketinsoittimet, taustalaulu * Duane Betts – kitara (raita 8) == Arviot == * Allmusic: Allmusic review == Lähteet == Luokka:The Allman Brothers Bandin albumit Luokka:Vuoden 1990 albumit
Aino Linnamaa

Aino Linnamaa (s. 15. kesäkuuta 1993) on suomalainen entinen lentopalloilija, joka edusti salolaista LP Viestiä. Hänen kasvattajaseura on Team Tawast-Volley Hämeenlinnassa. Liigauran Linnamaa aloitti LiigaEuran paidassa lokakuussa 2013 HPK:ta vastaan pelatussa vieraspelissä. LiigaEurassa pelejä kertyi avauskaudella vain kaksi pääosan kaudesta kuluessa kasvattajaseura TTV:n paidassa. LP Viestiin Linnamaa siirtyi kaudeksi 2014-2015. Suomen Cupin hän oli voittamassa 2014 ja Suomen mestaruuden 2015. Pelipaikaltaan Linnamaa on libero. Vuodesta 2018 lähtien Aino Linnamaa on siirtynyt painonnoston pariin ja noussut kahdessa vuodessa kotimaiseen kärkeen, sekä aloittanut kansainvälisen uran Suomen maajoukkueessa. Vuonna 2019 hän toimi Painonnostoliiton toiminnanjohtajan sijaisena. Linnamaa edustaa Hauhon Sisua.Aino Linnamaa Painonnostoliiton toiminnanjohtajan sijaiseksi == Lähteet == Luokka:Suomalaiset lentopalloilijat Luokka:Suomalaiset painonnostajat Luokka:Elävät henkilöt Luokka:Vuonna 1993 syntyneet
Lurpak

Lurpak on tanskalainen yritys, joka myy voita. Yhtiön omistaa Arla Foods. Lurpakia myydään 95 eri maassa ympäri maailmaa, ja se tunnetaan parhaiten omalaatuisesta hopeanvärisestä pakkauksestaan. Lurpakin perusti joukko maidontuottajia vuonna 1901. Sen logossa on kuvattuna muinaisskandinaavinen puhallinsoitin lur, josta tulee myös Lurpakin nimen ensimmäinen tavu. == Tuotteet == Lurpakilla on markkinoilla tällä hetkellä kahdeksan tuotetta, jotka ovat: *Lurpak Slightly Salted Butter *Lurpak Unsalted Butter *Lurpak with Crushed Garlic *Lurpak Spreadable Slightly Salted *Lurpak Spreadable Unsalted *Lurpak Lighter Spreadable Slightly Salted *Lurpak Lighter Spreadable Unsalted *Lurpak Lighter Spreadable With Olive Oil == Lähteet == Luokka:Ravintorasvat Luokka:Tanskalaiset elintarvikeyhtiöt
Brothers of the Road

Brothers of the Road on yhdysvaltalaisen rockyhtye The Allman Brothers Bandin levy vuodelta 1981. == Kappaleet == === A-puoli === # # # # # === B-puoli === # * # # # # == Kokoonpano == * Gregg Allman – laulu, urut, akustinen kitara * Dickey Betts – laulu, soolokitara, akustinen kitara, slide guitars * Butch Trucks – rummut * David "Rook" Goldflies – basso * Mike Lawler – pianot, syntetisaattori, klavinetti * "Dangerous" Dan Toler – soolo- ja komppikitara * David "Frankie" Toler – rummut === Muut === *Charlie Daniels – viulu (raita A 1) *Jimmy Hall – saksofoni (raita B 3) *Mark "Tito" Morris – congat, timbaalit, lyömäsoittimet *Thomas Cain, Johnny Cobb, Jimmy Hall, Chip Young, Greg Guidry, Joy Lannon, Donna McElroy, Keith England, Jeff Silverman, Randall Hart, Peter Kingsberry, Joe Pizzulo - taustalaulu == Arviot == * Allmusic: Allmusic review == Lähteet == Luokka:The Allman Brothers Bandin albumit Luokka:Vuoden 1981 albumit
Ronja Heikkiniemi

Ronja Heikkiniemi (s. 3. joulukuuta 1998) on suomalainen lentopalloilija, joka edustaa sveitsiläistä Geneve Volleyta. Hänen kasvattajaseura on Salon Viesti. Liigauran Heikkiniemi aloitti LP Viestin paidassa yhdellä liigaottelulla kaudella 2013-2014. Avauspeli liigauralla oli HPK - LP Viesti 4.1.2014. Kauden 2014-2015 Heikkiniemi pelasi Kuortaneen joukkueessa muiden ikäluokan maajoukkuepelaajien kanssa. Helmikuun alussa hän siirtyi kotikaupunkinsa Salon liigajoukkueeseen LP Viestiin. Debyyttinsä hän teki kotikentällä liigassa 1.2.2015 OrPoa vastaan. Kauden päätteeksi Heikkiniemi juhli Suomen mestaruutta 2015. Heikkiniemi on lisäksi saavuttanut LP Viestissä SM-hopeaa 2016 ja Suomen mestaruuden uudelleen 2017. LP Kangasala saavutti SM-hopeaa 2022. Vuoden läpimurtopelaajaksi hänet valittiin kaudella 2016-2017. Naisten maajoukkueessa Heikkiniemi oli voittamassa Euroopan liigan hopeaa 2017. Hän on pelannut 59 maaottelua vuoden 2021 loppuun mennessä. Junioreissa Heikkiniemi on valittu kaksi kertaa SM-turnauksen tähdistöön (2013, 2014), ja voittanut B-tytöissä SM-kultaa 2014, SM-hopeaa 2012 ja 2015 sekä SM-pronssia 2013. C-tytöissä hän on voittanut SM-kultaa 2013 ja SM-pronssia 2012. A-tytöissä hän voitti SM- kultaa 2015. Heikkiniemi on pelannut tyttöjen eri ikäluokkien maajoukkueissa kuuluen joukkueensa runkopelaajiin. Hän toimi mm U17-maajoukkueen kapteenina EM-karsinnoissa 2015 ja oli mukana Tampereella pelatuissa U19 EM-kisoissa kesällä 2014. Mestaruusliigassa Heikkiniemestä tuli kaikkien aikojen nuorin kuukauden tähdistöön valittu pelaaja, kun hän muutamaa päivää ennen 17-vuotiaspäiväänsä valittiin marraskuun 2015 liigatähdistöön. Vuonna 2022 Heikkiniemi siirtyi sveitsiläiseen Geneve Volleyhyn. Ronja Heikkiniemi on 22 miesten maaottelua ja 506 pääsarjaottelua pelanneen Sami Heikkiniemen tytär. Isä on toiminut myös hänen juniorivalmentajana. Ronja Heikkiniemi on pelipaikaltaan yleispelaaja. == Mestaruusliigan runkosarjassa ja pudotuspeleissä == Kausi Seura Ottelut Pisteet Ässät Torjunnat 2014-2015 Kuortane 12 138 16 4 2014-2015 LP Viesti 3 17 1 0 2015-2016 LP Viesti 27 179 18 15 2016-2017 LP Viesti 25 243 29 25 2017-2018 LP Viesti 9 92 7 10 2018-2019 Hämeenlinna 15 183 19 14 2019-2020 LP Kangasala 25 221 22 28 2020-2021 LP Kangasala 20 252 26 31 2021-2022 LP Kangasala 8 67 3 10 Kausi Seura Ottelut Pisteet Ässät Torjunnat 2014-2015 LP Viesti 11 14 0 1 2015-2016 LP Viesti 10 52 4 9 2016-2017 LP Viesti 12 140 17 8 2017-2018 LP Viesti 11 105 10 10 2018-2019 Hämeenlinna loukkaantunut 2019-2020 LP Kangasala Korona esti pelit 2020-2021 LP Kangasala 1 korona keskeytti kauden 2 0 0 2021-2022 LP Kangasala 12 207 8 16 == Lähteet == * http://www.mestaruusliiga.fi/liiga/naiset/pelaajat.html?q=Ronja+Heikkiniemi === Viitteet === Luokka:Suomalaiset lentopalloilijat Luokka:Vuonna 1998 syntyneet Luokka:Elävät henkilöt